लखनऊ. इटावा में चल रहे सैफई महोत्सव में यूपी के सीएम अखिलेश यादव दो दिन से गैरहाजिर हैं। सूत्रों के मुताबिक, सीएम अपने करीबियों के पार्टी से निकाले जाने को लेकर नाराज हैं। इसलिए उन्होंने समाजवादी पार्टी के प्रोग्राम से दूरी बनाए रखी है।
सैफई महोत्सव के इनॉगरेशन में भी नहीं पहुंचे थे सीएम
- मुलायम के पैतृक गांव सैफई में शुक्रवार को सैफई महोत्सव का आगाज हुआ। ये महोत्सव 11 जनवरी तक चलेगा।
- सैफई महोत्सव का इनॉगरेशन सपा मुखिया मुलायम और सीएम अखिलेश यादव को करना था।
- ऐन वक्त पर सीएम का प्रोग्राम बदल गया। हालांकि, मुलायम पहुंचे थे।
- वहां मुलायम का पूरा परिवार मौजूद था। कई मंत्री और नेता भी थे, लेकिन सीएम नहीं पहुंचे।
- इसके पीछे वजह बताई गई कि सीएम बिजी हैं।
- अब महोत्सव के दूसरे दिन इंडियन ग्रामीण क्रिकेट लीग (आईजीसीएल) के उद्घाटन पर भी नहीं आए, तो चर्चा का दौर शुरू हो गया।
क्या हो सकती है नाराजगी की वजह?
- सूत्रों का कहना है कि सीएम अखिलेश अपने तीन करीबियों को पार्टी से निकाले जाने से नाराज हैं।
- अखिलेश के इन करीबियों के नाम सुनील यादव 'साजन', आनंद भदौरिया और सुबोध यादव हैं।
- पार्टी विरोधी काम और खींचतान पर सपा चीफ मुलायम सिंह यादव ने 25 दिसंबर को इन्हें बाहर का रास्ता दिखाया था।
- यही नहीं, कैबिनेट मंत्री पंडित सिंह को भी कड़ी चेतावनी दी गई है।
सीएम के नजदीक थे तीनों
- सुनील यादव और आनंद भदौरिया अखिलेश यादव के चहेते बताए जाते हैं।
- भदौरिया लखीमपुर से लोकसभा चुनाव लड़ चुके हैं, जबकि सुनील यादव दर्जा प्राप्त मंत्री रह चुके हैं।
- दोनों अखिलेश यादव की कोर टीम के मेंबर थे।
- इसके अलावा, रामेश्वर यादव भी सपा नेतृत्व के करीबी रहे हैं।
- उनके बेटे बागी सुबोध यादव का पंचायत चुनावों में सीओ के साथ गाली-गलौच का ऑडियो सामने आया था।
क्या कहती है सपा?
- हालांकि, सपा ने सीएम की नाराजगी वाली खबरों से इनकार किया है।
- सपा के स्पोक्सपर्सन गौरव भाटिया ने बताया, "मंत्रियों पर फैसला लिए जाने के दौरान सीएम को भी लूप में रखा गया था। सीएम को इसकी पूरी जानकारी थी।"
- बदायूं के सपा एमपी और सीएम अखिलेश के कजिन धर्मेंद्र यादव ने भी साफ किया कि सैफई महोत्सव लंबा चलेगा। सीएम बिजी होने के कारण नहीं आ पा रहे। वह किसी भी वक्त आ सकते हैं।
आगे की स्लाइड्स में देखें फोटोज...
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva awa_Deva awa_Deva bho_Deva hin_Deva hin_Deva bho_Deva hin_Deva hin_Deva hin_Deva